Luettelo Lucky Luke -sarjakuvien hahmoista
Tämä on luettelo "Lucky Luke"-sarjakuvista esiintyvistä hahmoista.
"Pääartikkeli: Lucky Luke"
Lucky Luke on tarinoiden sankari. Yksinäinen lehmipoika, joka valvoo lakia apureinaan hevosensa Jolly Jumper, sekä vahtikoira Rantanplan.
Jolly Jumper on Lucky Luken sarkastinen hevonen, jonka "puhetta" Luke ei kuitenkaan kuule vaikka lukijat tietävät, mitä Jolly ajattelee.
"Pääartikkeli: Daltonin veljekset"
Daltonit ovat Lucky Luken pahimpia vihollisia, rikollisia ja tarinoiden kestokonnia. He ovat todellisten esikuviensa kuvitteellisia serkkuja. Daltonit ovat pisimmästä lyhyimpään "Averell", "William", "Jack" ja "Joe".
"'Pääartikkeli: Rantanplan"
Rantanplan on lännen tyhmin koira, joka usein auttaa Lucky Lukea Daltoneiden ja muiden rikollisten jäljittämisessä. Jolly Jumperin tavoin Luke ei kuule Rantanplanin "puhetta". Ensikertaa Rantanplan nähtiin tarinassa "Daltonien jäljillä".
Daltonin muori on Daltonin veljesten äiti. Hänet nähdään ensikertaa omassa nimikkotarinassaan, mutta hahmoon viitataan jo varhaisissa kertomuksissa.
Billy the Kid on Daltoneiden ohella Lucky Luken pahimpia vihollisia, vaikka esiintyykin näitä harvemmin. Myös tällä hahmolla on todellinen esikuva.
Pat Poker on "Lucky Luke kohtaa Pat Pokerin" -sarjakuvassa esiintyvä uhkapeluri, joka on todennäköisesti toiminut innoitteena myöhempien tarinoiden pelureille. Nimensä mukaan Pat Poker pelaa pokeria ja huijaa siinä aina.
Phil Defer on nimikkotarinassaan esiintyvä palkkatappaja, joka palkataan murhaamaan Lucky Luke.
Tohtori Doxey on "Tohtori Doxeyn eliksiiri" -tarinassa esiintyvä lääkäri (puoskari), joka myy tavallista sadevettä ihmelääkkeenä.
Yhdysvaltojen presidentti, Abraham Lincoln, joka nähdään mm. tarinoissa "Laulava lanka" ja "Lucky Luke kohtaa Pinkertonit".
Rutherford B. Hayes on toinen Lucky Luke-tarinoissa esiintyneistä yhdysvaltojen presidenteistä. Hayes nähdään "Mies Washingtonista" ja "Sarah Bernhardt" -tarinoissa.
Kenraali Custer on joissain tarinoissa esiintyvä tuliluontoinen ratsuväen komentaja, joka haluaa sotia intiaaneja vastaan.
Virgil, Morgan ja Wyatt Earp ovat tarinassa "O.K. Corral" esiintyviä lainvalvojia.
Jesse ja Frank James ovat pohjautuvat myös todellisiin henkilöihin. Heidät molemmat nähdään ensikertaa Jesse Jamesin nimikkotarinassa, mutta Jesseen viitataan, myös myöhemmissä tarinoissa.
Cole Younger on Jesse Jamesin yksinkertainen serkku, joka auttaa tätä ryöstöissä. Myös todellisen elämän Cole Younger kuului Jamesin jengiin.
Pavlov on "Rantanplan"-sarjakuvissa esiintyvä vartija vankilassa, jossa Daltonit ovat. Tämä usein antaa Rantanplanin syöpötellä vaikka tietää määrärahojen olevan vähissä.
Belle Starr on omassa nimikkotarinassaan esiintyvä naisrikollinen, jolla myös on todellinen esikuva. Sarjakuvan Belle Starr palkkaa apureikseen mm. Daltonit ja Billy the Kidin.
Daltonin veljesten isä mainitaan useassa tarinassa, mutta häntä ei koskaan nähdä. Daltonin muorin mukaan isä sai surmansa räjäyttäessään itsensä vahingossa dynamiitilla. Daltonit-animaatiosarjan toisella kaudella isän nimeksi mainitaan "Robbie".
Henry, Jim, Abigel, Patrick ja Bill Dalton ovat Daltoneiden setiä. Jim ja Henry ovat kuolleet hirtettyinä, Abigel taas tuntemattomasta syystä. Patrickin olinpaikasta ei ole tietoa, mutta hänet mainitaan Daltonit-animaatiosarjassa. Bill taas elää yhä. Bill Dalton esiintyi Daltonit-animaatiosarjan viimeisessä jaksossa "Daltonit lomalla".
Bob, Grat, Bill ja Emmett Dalton ovat Daltoneiden serkkuja. He ovat todelliset Daltonin veljekset. Heidät nähdään "Lainsuojattomat" -tarinassa.
Marcel Dalton on Daltonien eno ja Daltonin muorin veli. Hän on ainoa rehellinen Dalton. Marcel nähdään vain omassa nimikkotarinassaan.
Franky Dalton on "Daltonit pääsevät hoitoon"-tarinan alkuperäispainoksessa mainittu Daltonin muorin ja Marcel Daltonin isä.
Waldo Badmington on tarinassa "Arkajalka"-esiintyvä nuori englantilainen herramies, joka saapuu villiin länteen perittyään sukulaisensa, Harold Lucius "Baddy" Badmingtonin, maat.
Jack Ready on "Arkajalka"-tarinassa esiintyvä rikollinen ja huijari, joka haluaa Badmintonin maat ja tilan itselleen.
Dean Fenton on "Daltonin veljekset" -tarinassa esiintyvä rikollinen, joka omisti "Fenton Town" -nimisen rikolliskaupungin ennen joutumistaan vankilaan. Myöhemmin Daltonit valtasivat kaupungin ja muuttivat nimen "Dalton Cityksi".
Joe Milton on "Daltonin veljekset"-tarinassa pikkurikollinen ja mallivanki, joka päätetään vapauttaa. Erehdyksestä johtuen vartijat päästävätkin vapaaksi Joe Daltonin.
Milton nähdään myös vuoden 2007 elokuvassa "Lucky Luke – Lähde länteen!", jossa häntä kuitenkin kutsutaan nimellä "Meriwether Dalton".